google/wiki40b huggingface dataset:
Republikken Pisa

Republikken Pisa var en de facto selvstendig stat rundt byen Pisa i Toscana på 900- og 1000-tallet. Han var lenge det mektigste handelssenteret i Middelhavet før Republikken Genova etter hvert tok over denne rollen. Pisas ble på 1000-tallet en viktig sjøfartsmakt. Den ble en av de fire maritime republikkene i Italia. De andre var Genova, Amalfi og Venezia.

Veien til toppen

På 900- og 1000-tallet var Pisa et svært viktig handelssentrum og kontrollerte en stor handelsflåten og orlogsflåte i Middelhavet. Republikken utvidet i 1005 områdene sine med å plyndre Reggio Calabria i Sør-Italia.
Pisa var i stadig konflikt med sarasenere, som hadde baser på Sardinia og Korsika, om makta i Middelhavet. I 1017 ble Sardinia erobret, i en allianse med Genova. Seieren gav Pisa overmakten i Tyrrenhavet. Da piserne etter hvert kastet genoveserne ut av Sardinia, kom de i konflikt med hverandre og de ble erkerivaler.
Mellom 1030 og 1035 erobret Pisa flere byer på Sicilia, i tillegg til Kartago i Nord-Afrika. I 1051-1052 erobret admiral Jacopo Ciurini Korsika og Genova følte seg krenket. I 1063 støtta Pisa normanneren Roger med å erobre Sicilia.
Linda Johansen

Selvbiografien

I 2004 gav hun ut selvbiografien For alles øyne, som handlet om hennes liv i pornobransjen. Johansen hevder hun i sin selvbiografi blant annet tar et oppgjør med en fortid som mykpornomodell. I boka avslører hun blant annet at hun hadde en romanse med Hollywood-stjernen Charlie Sheen på begynnelsen av 1990-tallet. Hun forteller også om voldtekten hun ble utsatt for i syden da hun var 20 år. I programmet Først & sist den 5. mars 2004 avslørte advokat Tor Erling Staff (der de begge var gjester) at han hadde blitt bedt om å stanse hennes kommende selvbiografi.

Annet

Det vakte en viss oppsikt i mediene da hun i 1997 anskaffet seg en såkalt Bengalkatt, som hun gav navnet Lady Cheeba. Katten var også med i den episoden hun gjestet av Mot i brøstet. Hun skaffet seg like etter to katter til.
Ettpartistat

En ettpartistat er en stat hvor det er ett parti som har makten og alle de politiske lederne tilhører dette partiet. Det kan være mange grunner for at en stat er en ettpartistat, for eksempel ideologi eller religion. Dette betyr ikke nødvendigvis at ingen andre partier eller kandidater kan stille til valg. I dag er Kina, Cuba, Nord-Korea, Laos, Syria, Turkmenistan og Vietnam land hvor ingen andre parti får stille. Mange ettpartistater er kommet som et resultat av demokrati, men hvor vinneren har eliminert alle andre parti.

Norge

Under andre verdenskrig var Norge de facto en ettpartistat med Nasjonal Samling som eneste lovlige parti, etter den tyske okkupasjonsmaktens forordning som forbød andre partiorganisasjoner fra og med september 1940. Den norske eksilregjeringen fortsatte imidlertid å operere fra London.
Etter krigen var norsk politikk fullstendig dominert av et parti, Arbeiderpartiet, som alene hadde flertall på Stortinget fra 1945 til 1961. Dette førte til at historikeren Jens Arup Seip valgte å sammenligne norsk politikk med en ettpartistat i et berømt foredrag fra 1963. Det er derimot viktig å presisere at Norge aldri var en ettpartistat i ordets riktige forstand, siden det var frie valg og opposisjonen hadde en reell mulighet til å overta makten, slik de også gjorde etter hvert.
Pixus corculum

Utseende

En liten, brun og hvit sommerfugl. Vingene er brune med en stor, snøhvit, trekantet flekk som strekker seg fra bakvingens bakkant til midten av forvingen. Det er en gul stripe ved ytterkanten av forvingen og et par små, oransje flekker i indre del av forvingen.

Utbredelse

Arten er kjent fra Mexico i nord til Colombia i sør.
Henan Airlines

Henan Airlines (kinesisk: 河南航空, pinyin: Hénán Hángkōng), frem til 2009 Kunpeng Airlines (kinesisk: 鲲鹏航空有限公司, Kūnpéng Hángkōng Yǒuxiàn Gōngsī), er et kinesisk flyselskap med hovedsete i Zhengzhou i provinsen Henan. Det er en joint venture mellom Shenzhen Airlines og den amerikanske Mesa Air Group og det største kinesisk-utenlandske regionalflyselskap i Folkerepublikken Kina. Rutenettet dekker mange av Kinas provinser.
Selskapet ble stiftet i desember 2006, og flyvningene tok til i oktober 2007, under det opprinnelige navnet, Kunpeng Airlines.
Hjemmebasen ble flyttet i august 2008 til Zhengzhou, med knutepunkt på Zhengzhou Xinzheng internasjonale lufthavn.

Flyulykke

Den 24. august 2010 styrtet et av deres passasjerfly med 96 personer om bord ved  byen Yichun nordøst i Kina, under innflyvningen til Yichun Lindu lufthavn, ca 1,5 km før rullebanen. Flyet kom fra Harbin.
Ravneberget fengsel

Ravneberget fengsel er et fengsel som ligger i Sarpsborg kommune i Østfold og er underlagt Kriminalomsorgens region øst.
Italias parlament

Valg av Italias president

Det samlete parlamentet (italiensk: Parlamento in seduta comune) velger landets president.
Muskauparken

Historie

Parken ble grunnlagt av prins Hermann von Pückler-Muskau (1785–1871) fra Bad Muskau, som var eier av parkområdene. Etter omfattende studier i England, la han ut grensene for og bestilte en egen landskapspark i 1815. Arbeidet innebar blant annet ombygningen av Det gamle slott samt oppføringen av et gotisk kapell, et engelsk hus, en rekke broer og et oransjeri. Arbeidet pågikk frem til 1845, da Pückler ble nødt til å selge farsarven sin på grunn av pengemangel. Områdene ble snart kjøpt av en nederlandsk prins, som ansatte den kjente landskapsarkitekten Eduard Petzold, som var Pücklers elev, for å gjøre ferdig arbeidet.
De fleste parkbygningene ble ødelagt i 1945 på grunn av krigshandlingene. Etter krigen ble parken delt mellom Polen og Tyskland, som følge av de nyoppståtte grensene, med to tredjedeler av parken på den polske siden. Gjenoppbygningen av det Det nye slott og broene på den tyske siden pågår fremdeles. Begge land samarbeider i dag om parkens vedlikehold og rekonstruksjon.
Kvalifisering til VM i fotball 2010 (CAF)

Kvalifiseringen til verdensmesterskapet i fotball 2010 (CAF) er kvalifiseringen for de afrikanske nasjonene Fotball-VM 2010. Sør-Afrika, som var vertnasjon for mesterskapet, var direktekvalifisert, men deltok for å prøve å kvalifisere seg for Afrikamesterskapet i fotball 2010 (noe de ikke klarte).
Det afrikanske kvalifiseringssystemet bestod av tre omganger. Den første omgangen var en kvalifisering for de ti lavest rankede nasjonene, og fem av dem gikk videre til neste runde. I runde 2 ble lagene delt inn i tolv grupper á fire nasjoner, der det ble spilt som et vanlig gruppespill. De tolv gruppevinnerne pluss de åtte beste toerne tok seg videre til neste runde. I den siste runden ble de resterende lagene delt opp i fem grupper á fire lag, der de fem gruppevinnerne kvalifiserte seg til VM. 
Kvalifiseringen var også kvalifisering for Afrikamesterskapet 2010 som gikk i Angola. De tre beste lagene i hver gruppe i runde 3 ble kvalifisert.

Runde 1

De ti lavest rangerte lagene i Afrika ble satt sammen ved loddtrekning. Etter trekningen trakk São Tomé og Príncipe og Den sentralafrikanske republikk, og dermed gikk de to høyest plasserte landene, Swaziland og Seychellene direkte videre til runde 2, og de resterende seks nasjonene ble sammensatt til tre nye kvalifiseringskamper
Michel Arnoux

Idrettskarriere

Han vant 200 meter bryst ved De europeiske småstatslekene 1991.
I juni vant han 200 meter bryst ved Monaco International, der han svømte på 2:19,38.
Han deltok også ved Sommeruniversiaden 1991 i England, og kom der på 5.-plass på 200 meter bryst.
Arnoux tok også to gullmedaljer i svømming ved De europeiske småstatslekene 1993.
Pudderfly

Utseende

Et middelsstort (vingespenn 37 – 46 mm), kraftig, grått nattfly. Kroppen og forvingen er lyst grå, forvingen med spredte, mørkere skjell. Forvingen er trekantet med markerte hjørner, nyre- og ringmerkene er store og lyse. Vingen har to, noe uregelmessige, brune tverrlinjer (mellomlinjer) og to smale, svarte tverrflekker nær roten. Bakvingen er gråhvit med mørk ytterkant hos hannen, mørkgrå hos hunnen.

Levevis

Arten kan finnes både i åpne områder og i skog, som dog ikke bør være for tett. Larvene utvikler seg på forskjellige urter i april – juni. De voksne sommerfuglene flyr fra slutten av august til oktober. Pudderflyet ovevintrer som egg.

Utbredelse

Arten finnes i Europa, bortsett fra de vestligste og nordligste områdene, og videre østover til det sentrale Sibir. I Norge forekommer den bare i de sørligste delene, nordover til Stavanger på Vestlandet og til Numedal og det sørlige Hedmark på Østlandet.
City of New Orleans (sang)

«City of New Orleans» er en amerikansk vise innen genren folk music fra 1970 , skrevet av Steve Goodman, Den beskriver en togreise fra Chicago  til New Orleans i bittersøte og nostalgiske termer. Goodman fikk ideen til sangen mens han reiste med toget «City of New Orleans» på besøk til sin hustrus familie. Han spilte den inn 23. mars 1970 og ga den ut samme år på albumet Gathering at the Earl of Old Town.
Han fremførte sangen for Arlo Guthrie i The Quiet Night, en bar i Chicago, og Guthrie var enig i å legge den til sitt repertoar.  
Sangen ble en singlehit for Guthrie i 1972. Den var hentet fra hans album Hobo's Lullaby, og er nå nært knyttet til ham, selv om Goodman fortsatte å fremføre den til sin død i 1984.
Coverversjoner har også blitt utgitt på plate av Willie Nelson, John Denver, Johnny Cash, Judy Collins, Jerry Reed og andre.

Willie Nelsons versjon

Steve Goodman vant en posthum Grammy Award for Best Country Song i 1984 for Willie Nelsons versjon. Den ble utgitt på single for Columbia Records. Sangen ble også inkludert på albumet med samme navn i 1984. Produsent var Chips Moman.

Coverversjoner

I 1972 anvendte Joe Dassin melodien til sin franskspråklige hitsang «Salut les amoureaux».
I 1975 anvendte den nederlandske entertaineren Rudi Carrell melodien til den tyske Topp ti-hitsinglen «Wann wird's mal wieder richtig Sommer».
I september 2005 fremførte Jimmy Buffett sangen på Wrigley Field som en tributt til ofrene for orkanen Katrina. Konserten var den første som ble spilt på Wrigley Field uten tilknytning til en baseballkamp.
I oktober 2006 fremførte gitaristen John Frusciante fra Red Hot Chili Peppers sangen under bandets opptreden på Voodoo Music Festival i New Orleans

Norske versjoner

Øystein Sunde, Arve Sigvaldsen og Eldar Vågan har skrevet norske tekster. I Sundes versjon heter den «Liten og grønn», i Sigvaldsens versjon har den tittelen «Hei mamma Norge» og i Vågans versjon heter den «Hei gamle Valdresfjell».

«Liten og grønn» med Øystein Sunde

Øystein Sunde ga ut en norsk coverversjon med tittelen «Liten og grønn» på en reklamesingle for flyselskapet Widerøe i 1981. Singlen ble trykket i totusen eksemplarer og hadde katalognummeret DHC-6, som er typenummeret til Twin Otter-en. Sangen ble også utgitt på Sundes musikkalbum Barkebille boogie (Phillips 6327 046) i september samme år.
Den norske teksten ble skrevet av Sunde i 1979 mens Sunde var ombord i båten til Ivar Medaas i Bergens området. De skulle sette opp forestillingen Press i pysjen samme høst på ABC-teateret i Oslo. De hadde med seg Kari Svendsen og Mari Bjørgan på showene og det var Svendsen som fremførte den der. Den var opprinnelig ikke skrevet på bestilling fra Widerøe, men flyselskapet spurte senere om å få benytte den til reklamebruk. Teksten handler om Twin Otteren som føler vedmod for planene om at produksjon av den slags type fly, vil opphøre og være historie. Både tekst og noter til ble publisert i boka  Kjekt å ha–1 i 1990.
Doña Remedios Trinidad

Doña Remedios Trinidad (Bayan ng Doña Remedios Trinidad) er en kommune i Filippinene. Kommunen ligger på øya Luzon, og tilhører provinsen Bulacan.
Norra Bankohuset

Norra Bankohuset er en bygning i kvartalet Proserpina på Österlånggatan 53 og Skeppsbron 42A i Gamla stan i Stockholm. Huset er oppført i 1772 etter tegninger av arkitekt Carl Johan Cronstedt. På plassen fantes det i 1585 en bygning med Källaren tre kronor.
Her var på 1800-tallet riksbankens ekspedisjonslokaler lokalisert i tredje etasje. Bygningen var opprinnelig et lager for kobberplater og verdipapirer. I de nederste etasjene lå senere et seddeltrykkeri. En ny inngang, tegnet av Carl Christoffer Gjörwell kom til i 1818 i form av en gang fra hovedbygningen (Södra Bankohuset) som går over Norra Bankogränd. Denne ble i begynnelsen brukt til å frakte sedler mellom bankens kontor og seddelmagasinet og kalles på folkemunne «Suckarnas bro» siden den påminner om en bro med samme navn i Venezia.
Huset ble påbygd i 1803 og 1824 etter tegninger av arkitekt Carl Christoffer Gjörwell den yngre og ble forhøyet med en etasje.
Huset med sin slettpussede fasade har nærmest preg som et lagerbygg, men fasaden mot Skeppsbron har en enkel artikulering med brede lisener i båndrustika og frontonkronte vindusomramminger og ble tegnet av Johan Fredrik Åbom i 1856.
Warren G. Harding

Utenomekteskapelig datter

I august 2015 ble det bevist på grunnlag av DNA-tester at Harding hadde en utenomekteskapelig datter, Nan Britton.
Alawitter

Alawitter (arabisk: علوية 'Alawīyyah), også kjent som nuṣayrī (arabisk: نصيريون), en-Naṣīriyyah og al-Anṣāriyyah, er en religiøs minoritet av sjiamuslimsk opprinnelse, som er utbredt i Syria. Alawittene må ikke forveksles med alevi, en annen religiøs religiøs minoritet i Tyrkia, selv om begrepene har felles etymologi, og muligens har felles opprinnelse. Alawi er en særegen islamsk religiøs retning som blant annet innebærer troen på reinkarnasjon.
Trosretningen er utbredt i  i Nord-Syria, langs grensa mot Tyrkia. Mange alawitter kommer fra området ved kystbyen Lattakia, som er Al-Assad-familiens hjemby.
Alawittene tok sitt navn fra 'Ali ibn Abi Ṭālib, fetter og svigersønn av Muhammad, som var den første sjiaimamen samt 4. og siste «rette Kalif» i sunniislam.

Historie

Opprinnelsen til alawittene er omstridt. Alawittene sporer sin egen opprinnelse tilbake til den ellevte imam, Hassan al-'Askarī (d. 873), og hans elev Ibn Nuṣayr (d. 868). 
Alawittsamfunnet synes å ha vært organisert av Al-Khasibi, en tilhenger av Muhammad Ibn Nuṣayr, som døde i Aleppo i ca. 969. Al-Khasibis barnebarn, Al-Tabarani, flyttet til Lattakia på Syrias kyst. Etter at Det osmanske riket brøt sammen, kom Syria og Libanon under fransk mandat. Franskmennene anerkjente begrepet «alawi» da de okkuperte Syria i 1920. De  tilkjente alawittene og andre minoritetsgrupper autonomi, og aksepterte dem i sine koloniale tropper. Mange alawitter støttet tanken om en egen alawinasjon og prøvde å oppnå  selvstendighet. Et territorium kalt «Alaouites» ble opprettet i 1925. I mai 1930 ble en alawiregjering opprettet i Lattakia. Den varte til 28. februar 1937, da den ble innlemmet i Syria. 
I 1939 ble et område i Nordvest-Syria, Alexandretta, nå Hatay, der et stort antall alawitter bor, tilkjent Tyrkia av Frankrike. Den unge alawittlederen Zaki al-Arsuzi som ledet motstanden mot integrering i Tyrkia, ble senere en av Ba'athpartiets grunnleggere, sammen med den kristne Michel Aflaq. Etter andre verdenskrig spilte Salman Al Murshid en stor rolle i å forene Alawitt-provinsen med Syria. Han ble henrettet av den nyopprettede uavhengige syriske regjeringen i Damaskus 12. desember 1946, bare tre dager etter en politisk rettssak.
Mecynorhina (Chelorhinella) bouyeri

Utseende

En stor (opptil 75 millimeter) gullbasse uten metallglans, mørkt grønnlig med brungule eller oransje lengdestriper, på den bakre delen av dekkvingene løser disse seg opp i flekker. Hannen har et langt, i spissen kløvet horn i pannen og en lang, krum pigg på hver side av dette. Ganske mørke eksemplarer forekommer.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er utbredt i Uganda og det vestlige Kongo.
Peter Heise

Musikken

Heise var en av de store navn i 1800-tallets danske musikk. Hans innsats var markant på 2 områder: romansen og den store opera. Selv om hans operaproduksjon var begrenset ble hans hovedverk «Drot og marsk» omtalt som «Den bedste danske opera i 1800-tallet». Den ble lunkent mottatt fra starten, men ble siden mer populær og spilles stadig. 
Hans sanger og romanser var derimot tallrike. 
Heise debuterte som komponist i 1848 med en studenterforeningskantate og skrev deretter en lang rekke romanser. Han skrev også klavermusikk, kammermusikk og en symfoni samt scenemusikk m.m. Klaverkvintetten fra 1869 nevnes som det beste danske eksempel i sjangeren. Dertil kommer en klavertrio i Eᵇ-dur, 6 strykekvartetter, noen stykker for cello og klaver og en fiolinsonate. Hans største enkeltbedrift er imidlertid operaen «Drot og marsk» med libretto av Christian Richardt som ble uroppført på Det kongelige Teater 25. september 1878.
Etter Heises død utkom 3 bind med Romancer og Sange. Bøkene inneholder i alt 187 sanger og romanser, men hvis man teller med de som stammer fra diverse skuespill, kommer man opp i ca. 300.
Den musikalske inspirasjonen kom fra blant annet Ludwig van Beethoven, Felix Mendelssohn og Robert Schumann. Stilmessig startet han i klassisismen, men endte i en mere ekspressiv og dramatisk romantikk.
Miyun

Miyun (kinesisk: 密雲区; pinyin: Mìyún Qū) er et bysistrikt i regjeringsområdet til den kinesiske hovedstaden Beijing.
Det har et areal på 2 226,5 km² og befolkningen var på 426 935 innbyggere i 1999.

Den kinesiske mur i Miyun

Den kinesiske mur (Ming-muren) har flere vel bevarte seksjoner i distriktets ytterkanter, blant annet den en gang så viktige grensefestningen Gubeikou, som behersket hovedadkomsten mellom Beijing og den nordenfor leggende byen Chengde. Særlig avsnittet Simatai er blitt et yndet utfartsmål ved muren. Simatai-partiet av Den kinesiske mur er 5,4 km lang og har 35 tårn. UNESCO har gjort Simatai-delen av muren til del av Verdensarven.

Økonomi og samferdsel

I dette distriktet ligger Miyun vannkraftverk, som er et mellomstort pumpekraftverk med to vannmagasin og reversible turbiner. Det demmer opp et større reservoar – Miyunreservoaret.
Kinas riksvei 101 går gjennom området. Den begynner i Beijing og fører via blant annet Chengde til Shenyang.
Following Bob

Following Bob er Vegar Leirvik Nessets pseudonym som artist. Following Bob er et popband fra Trondheim.
Våren/forsommeren 2011 var Following Bob i The Chapel Studios i London og spilte inn en CD med egenkomponerte sanger. Nesset sang og spilte akustisk gitar, og leide inn erfarne, britiske studiomusikere. Utgivelse i løpet av 2012.
John Wyndham

Livsløp

Han ble født i landsbyen Dorridge i nærheten av Knowle i Warwickshire. Fra fylte 8 år vokste han og broren Vivian Beynon Harris (som også ble forfatter) opp på engelske kostskoler på grunn av foreldrenes separasjon. Broren sa at «han hadde en vidunderlig barndom og tenåringstid».
Etter skolene (1921), studerte han landbruk, ombestemte seg med hensyn til å studere ved University of Oxford, men ble hele tiden understøttet økonomisk fra familien. I 1925 bestemte han seg for å skrive etter å ha prøvd seg i forskjellig, som bonde, juss, og reklame. På 1930-tallet skrev han jevnlig for amerikanske tidsskrifter, såvel krim som science-fiction.
Fra 1940 til 1943 arbeidet han med krigssensuren for et regjeringskontor. Han meldte seg så til aktiv tjeneste og var signal- og kodekorporal under landgangen i Normandie.
Broren hadde gjort suksess med fire bokutgivelser, noe som inspirerte ham til å legge om stilen til boken The Day of the Triffids. Denne slo svært godt an og etablerte Wyndham som eksponent for science-fiction i England. Boken kom også på norsk, og ble sendt som hørespill i NRK.
Etter et 20 årig bekjentskap, giftet han seg i 1963 med Grace Wilson. Han flyttet da ut fra sin litterære klubb og kjøpte hus nær Petersfield, Hampshire i nærheten av hans gamle kostskole Bedales School.

Stilen

De fleste bøkene foregår i England en gang på midten av 1950-tallet med middelklassemiljø som bakgrunn. De får dermed en litt gammeldags stemning. Brian Aldiss, en annen engelsk science-fictionforfatter kalte mange av historiene for «cosy catastrophes», koselige katastrofer. Fra Wyndhams side var dette et valg bort fra hva han kalte «galactic gangsters in space opera», galaktiske forbrytere i romopera, som sjangeren hadde mere enn nok av på den tid. I sine lengre bøker er han vel så mye opptatt av personene. Han kan sies å være banebrytende i den forstand at interplanetariske katastrofer ikke er noe som hender «andre», det vil si de som er best utrustet til å hamle opp med dem. Han var forut for sin tid når det gjaldt forstyrrelser i biosfæren som helhet, som når utenomjordiske i The Kraken Wakes begynner å omordne Tellus uten å spørre om samtykke. Mennesket blir konsekvent sett som en del av naturen og naturen som «red in tooth and claw», rød i tann og klo, som dikteren Alfred Tennyson uttrykte det.
Hovedtemaene er stadig et vanlig og rasjonelt samfunn som utsettes for noe ekstraordinært. Dette er befolket av mennesketyper som en møter på den engelske landsbygda, og de reagerer først «normalt» til hovedpersonen(e) klarer å vise hva som må gjøres. Likevel blir der stadige tilbakefall til rutiner og vanemønstre som ikke virker i forhold til det nye – menneskene er veloppdragne og trege i å ta inn over seg det som er sterkt annerledes. Bare når alle illusjoner er vekk, kan det skje rasjonelle endringer som løser problemene.
De kvinnelige hovedpersonene er ressurssterke og klarer seg bra, til de trenger en sterk mann ved sin side – og får det. I de fleste bøkene fremstilles kvinner som mere praktisk innstilt enn mennene. Tiden tatt i betraktning, var kvinnesynet hans klart pro-feministisk.
Hesseng Idrettslag

Fotball

A-laget i fotball spiller i 2011 i 4. divisjon.
Gartenstadt Staaken

Gartenstadt Staaken (norsk: Staaken hageby) er et boligområde i ortsteilen Staaken i bydelen Spandau i Berlin. Hagebyen ble bygget mellom 1914 og 1917 etter tegninger av arkitekt Paul Schmitthenner. Den regnes med hensyn til innretningen av gater og plasser, variasjonene av hustyper og ikke minst i kraft av å være forbilde for den videre boligutbygging i Berlin, som en av de viktigste bymessige utbygginger tidlig på 1920-tallet.
Gartenstadt Staaken ble planlagt med 1 000 leiligheter og et antall offenlige bygninger for 5 000 beboere. Området var praktisk talt ferdig utbygd i løpet av en periode på fire år fra den opprinnelige planleggingen.

Planlegging

Byggherre for Gartenstadt Staaken var Reichsamt des Innern (innenriksministeriet). Ministeriet ønsket med prosjektet å skape et forbilde for boligbyggingen for arbeiderfamilier i Tyskland og området var tiltenkt de ansatte ved den statlige rustningsindustrien i Staaken. Boligsituasjonen for denne gruppen var svært dårlig. Reichsamt ervervet et område på 35 hektar, fire kilometer vest for industriområdene i Spandau. Deretter ble det etablert et boligsamvirke som ble overdratt til arbeidere med tilknytning til ulike fagområder. Den 29 år gamle arkitekt Paul Schmitthenner ble engasjert til prosjektet.
Området er delt opp i flere kvartaler og bebygget med eneboliger og bygninger med to og fire leiligheter. Schmitthenner planla også for to butikker, to skoler, et vertshus, en kirke, en prestebolig, en stor forsamlingssal, en brannstasjon og et bakeri. De fleste av disse offentlige bygningene ble oppført under Schmitthenners ledelse.

Arkitektur

Byggestilen har røtter i barokken og klassisismen. Fasadene er dels pusset og dels forblendet med mursten (offentlige bygg). I noen grad kan området arkitektonisk minne om strøk i det nærliggende Potsdam og særlig Holländische Viertel. Tysk forbilde var også Gartenstadt Hellerau (1909) av Richard Riemerschmidt i Dresden, hvor forøvrig Schmitthenner deltok i planleggingen.
Gartenstadt Staaken var forløper for flere store boligutbygginger i Berlin, bl.a. flere av de som idag går under betegnelsen Modernistiske boligområder i Berlin. Hagebyen Staaken har status som kulturminne.
Hjem te deg

Hjem te deg er et musikkalbum med Elle Melle, utgitt i 2013.